CELEX: 62017TN0156
Language: mt
Date: 2017-09-11 00:00:00
Title: Kawża T-156/17: Rikors ippreżentat fil-11 ta’ Settembru 2017 – L vs Il-Parlament

27.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/38
            
         Rikors ippreżentat fil-11 ta’ Settembru 2017 – L vs Il-Parlament
   (Kawża T-156/17)
   (2017/C 402/51)
   Lingwa tal-kawża: l-Ingliż
   
      Partijiet
   
   
      Rikorrent: L (rappreżentant: I. Coutant Peyre, avukat)
   
      Konvenut: Il-Parlament Ewropew
   
      Talbiet
   
   
               —
            
            
               tannulla d-Deċiżjoni tal-Parlament Ewropew tal-24 ta’ Ġunju 2016, innotifikata fil-25 ta’ Lulju 2016, li biha tkeċċa r-rikorrent;
            
         
               —
            
            
               tikkundanna lill-Parlament sabiex tħallsu l-ammont ta’ EUR 100 000 bħala danni morali; u
            
         
               —
            
            
               tikkundanna lill-Parlament għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka disa’ motivi.
   
               1.
            
            
               L-ewwel motiv huwa bbażat fuq ksur tal-prinċipji ta’ protezzjoni tal-whistle-blowers kif iddefiniti fl-Artikolu 22a u 22b tar-Regolamenti tal-Persunal, tal-Artikolu 6(1) tar-regoli interni u tal-interess ikkonċernat tal-Unjoni.
            
         
               2.
            
            
               It-tieni motiv huwa bbażat fuq l-assenza ta’ motivazzjoni.
            
         
               3.
            
            
               It-tielet motiv huwa bbażat fuq żball manifest ta’ evalwazzjoni.
            
         
               4.
            
            
               Ir-raba’ motiv huwa bbażat fuq ksur tal-prinċipju ta’ proporzjonalità.
            
         
               5.
            
            
               Il-ħames motiv huwa bbażat fuq ksur tal-obbligu ta’ diliġenza.
            
         
               6.
            
            
               Is-sitt motiv huwa bbażat fuq nuqqas ta’ rispons tal-Parlament għat-talba għal assistenza mir-rikorrent skont l-Artikolu 24 tar-Regolamenti tal-Persunal, fuq ksur tad-drittijiet tad-difiża u tad-dritt għal konċiljazzjoni.
            
         
               7.
            
            
               Is-seba’ motiv huwa bbażat fuq ksur tad-dritt ta’ aċċess għad-dokumenti fil-konfront tar-rikorrent.
            
         
               8.
            
            
               It-tmien motiv huwa bbażat fuq użu ħazin ta’ poter.
            
         
               9.
            
            
               Id-disa’ motiv huwa bbażat fuq in-natura abbużiva tat-tkeċċija.